Diari Oficial de la Generalitat Valenciana


Sumari del DOGV 4647, del 10-12-2003 (2003/12982)

ORDE de 20 de novembre de 2003, de la Conselleria de Benestar Social, per la qual es convoquen ajudes destinades a la realització en l'exercici de 2004 de programes i/o activitats promogudes per associacions de dones legalment constituïdes i relacionats amb els fins de la Direcció General de la Dona, en el marc del Pla d'Igualtat d'Oportunitats del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4647

Data del DOGV
:   10-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12497


Data del document
:   20-11-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública
    * associació
    * suport econòmic
    * dona

ORDE de 20 de novembre de 2003, de la Conselleria de Benestar Social, per la qual es convoquen ajudes destinades a la realització en l'exercici de 2004 de programes i/o activitats promogudes per associacions de dones legalment constituïdes i relacionats amb els fins de la Direcció General de la Dona, en el marc del Pla d'Igualtat d'Oportunitats del Govern Valencià. [2003/X12816]
  
La Direcció General de la Dona de la Conselleria de Benestar Social, és l'òrgan directiu a què li correspon segons el Decret 120/2003 d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
El Pla d'Actuació del Govern de la Generalitat Valenciana per a la Igualtat d'Oportunitats entre Hòmens i Dones 2001-2004, recull entre els seus objectius promoure la igualtat d'oportunitats de forma normalitzada i integral, procurant la implicació de tots els agents públics i privats, així com promoure l'associacionisme i el voluntariat femení i la participació de les dones en les estructures organitzatives de tipus genèric.
  
La Conselleria de Benestar Social, per mitjà de la present Orde contribuïx a facilitar subvencions i recursos necessaris a les associacions de dones per a la realització de programes/activitats que estiguen dirigits a la promoció de la igualtat d'oportunitats entre hòmens i dones en qualsevol dels seus àmbits.
  
En virtut d'això i en ús de les facultats que em conferix l'art. 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, pel qual s'aprova el Reglament Orgànic i Funcional de la Conselleria de Benestar Social.
  
ORDENE
  
Article 1
  
És objecte de la present Orde la convocatòria d'ajudes dirigida a associacions de dones legalment constituïdes, per a la realització de programes i/o activitats en desenrotllament dels objectius del Pla d'Actuació del Govern Valencià per a la igualtat d'oportunitats entre hòmens i dones, que es duguen a terme durant l'exercici 2004.
  
Article 2
  
Aprovar les bases per les quals es regix esta convocatòria, incloses com a annex I de la present orde.
  
Article 3
  
L'eficàcia de la present convocatòria d'ajudes queda condicionada a l'existència, en els Pressupostos de la Generalitat Valenciana de l'exercici econòmic de l'any 2004, de crèdit adequat i suficient per a atendre a les ajudes previstes en la present Orde, havent de publicar-se en el Diari Oficial de la Generalitat Valenciana a l'efecte la Resolució de la Conselleria de Benestar Social en què es determinen les línies pressupostàries i la quantia global màxima que servisca de suport a estes.
  
DISPOSICIONS FINALS
  
Primera
  
S'autoritza la directora general de la Dona i a la sotssecretària de la Conselleria de Benestar Social, perquè, en l'àmbit de les seues competències, adopten les mesures necessàries per al desenrotllament i aplicació d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Esta orde, que posa fi a la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el titular de la Conselleria de Benestar Social, en el termini d'un mes a comptar des de l'endemà de la publicació.
  
b) El recurs contenciós administratiu, haurà d'interposar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.
  
València, 20 de novembre de 2003
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases
  
Primera. Objecte
  
És objecte de la present Orde la convocatòria d'ajudes dirigida a associacions de dones legalment constituïdes, per a la realització de programes i/o activitats en desenrotllament dels objectius del Pla d'Actuació del Govern Valencià per a la igualtat d'oportunitats entre hòmens i dones, que es duguen a terme durant l'exercici 2004.
  
Segona. Entitats Beneficiàries.
  
Seran beneficiàries de les ajudes aquelles associacions de dones legalment constituïdes que tinguen seu social a la Comunitat Valenciana i els programes i/o activitats de les quals es corresponguen amb els determinats en la present orde.
  
Tercera. Programes que s'han de subvencionar.
  
Seran objecte de subvenció aquells programes i/o activitats que incloguen la realització d'actuacions relacionades amb els fins de la Direcció General de la Dona, que a continuació s'indiquen:
  
- Igualtat d'oportunitats entre hòmens i dones: Programes i/o activitats encaminades a la sensibilització del conjunt de la societat, sobre la igualtat d'oportunitats i la corresponsablilidad entre hòmens i dones en els àmbits públic i domèstic (PIO 2.1.2)
  
- Promoció de l'associacionisme i la participació de les dones en les estructures organitzatives: Programes i/o activitats de formació específica amb l'objecte de millorar els nivells d'organització, de gestió i de coordinació de les associacions de dones, així com el foment de l'associacionisme de dones i l'intercanvi i col·laboració que contribuïsquen a la creació de xàrcies i potencien la participació social de les dones (PIO 2.1.3 i 2.1.5).
  
- Facilitar l'accés a noves tecnologies: Programes i/o activitats que impulsen la formació en noves tecnologies per a la diversificació professional de les dones (PIO 5.5.2)
  
Així mateix, podran ser objecte d'ajuda en este apartat, els programes i/o activitats que potencien el paper de les dones rurals, tot afavorint el seu accés al conjunt de servicis i recursos públics, per mitjà d'actuacions relacionades amb el coneixement de noves tecnologies (PIO 2.2)
  
- Incentivar la participació de les dones en les manifestacions culturals i científiques: Programes i/o activitats que dirigits a reivindicar l'aportació de les dones a la cultura i a la ciència, així com potenciar la producció artística que incorpore una visió no sexista de la societat i la participació de les dones en organització d'exposicions, audicions i concursos literaris (PIO 3.1.1; 3.1.2 i 3.1.4).
  
- Fomentar hàbits de vida saludable en les dones: Programes i/o activitats dirigits a l'adquisició d'hàbits de vida saludables i reforç de l'autoestima per a millorar la qualitat de vida de les dones (PIO 7.7.1)
  
Les actuacions que s'han de realitzar en els programes i/o activitats presentats en cadascun dels apartats anteriors, podran consistir, entre altres, en cursos de formació; xarrades i conferències; jornades i seminaris; tallers; campanyes informatives; exposicions i cicles culturals, que contribuïsquen a la promoció de la dona i la igualtat d'oportunitats entre hòmens i dones.
  
Quarta. Cofinançament
  
La Conselleria de Benestar Social, a través de la Direcció General de la Dona, finançarà fins a un màxim del 75% del cost total del projecte subvencionat, sent necessària l'aportació econòmica de l'entitat sol·licitant.
  
Les ajudes aniran destinades a finançar, exclusivament, els gastos corrents derivats del desenrotllament dels programes i de les activitats subvencionats.
  
No podran ser objecte de subvenció els gastos relatius al funcionament ordinari de les associacions, l'adquisició de material inventariable, així com els viatges de recreació i/o màrqueting, menjars i semblants.
  
Quinta. Publicitat i difusió.
  
Serà obligació de les entitats beneficiàries de les ajudes regulades en la present Orde:
  
- Donar a conéixer de manera inequívoca que es tracta d'una acció subvencionada per la Direcció General de la Dona de la Conselleria de Benestar Social.
  
- Incorporar en tot el material imprés, que es derive de les activitats objecte de la present Orde, els logotips de la Generalitat Valenciana i del Pla d'Igualtat d'Oportunitats entre Hòmens i Dones.
  
Sexta. Documentació que s'ha d'aportar per les entitats sol·licitants.
  
La sol·licitud de subvenció haurà de presentar-se firmada per la persona que detente la representació legal de l'entitat, d'acord amb el model establit en l'annex II, i acompanyada dels documents següents:
  
- Descripció del programa i /o activitat per al qual se sol·licita subvenció, segons model de l'annex III.
  
- Memòria explicativa del Projecte, en què es faça constar com a mínim:
  
- L'àmbit territorial del Projecte, característiques de la població a qui va dirigit i els objectius generals d'este.
  
- La metodologia que s'utilitzarà en el seu desenrotllament.
  
- Pressupost del programa/activitat, desglossat per conceptes.
  
- Sistema d'avaluació sobre els objectius i els resultats previstos en el programa.
  
- Dades de domiciliació bancària de l'entitat sol·licitant, segons model normalitzat facilitat en l'annex IV, en què es farà constar el número i la titularitat del compte d'esta entitat sol·licitant de la subvenció.
  
- Certificat expedit per la persona que detente la Secretaria de l'entitat, que acredite que el representant legal d'esta té capacitat suficient per a realitzar la domiciliació bancària per compte d'esta, i fotocòpia del Document Nacional d'Identitat de qui el subscriu.
  
- Fotocòpia compulsada del CIF de l'Entitat sol·licitant.
  
- Fotocòpia compulsada de la inscripció en el Registre d'Entitats corresponent.
  
Sèptima. Termini i presentació de les sol·licituds.
  
Les sol·licituds es presentaran en qualsevol dels registres dels servicis territorials de la Conselleria de Benestar Social o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, tot utilitzant per a això els models normalitzats establits a l'efecte i que figuren en la present Orde com a annexos.
  
Quan la sol·licitud no reunisca els requisits establits en la present Orde o no s'acompanye la documentació que, d'acord amb esta, resulte exigible, de conformitat amb el que preveu l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, es requerirà als interessats perquè, en un termini de 10 dies, esmenen la falta o acompanyen els documents necessaris, amb indicació que, si així no ho feren, se'ls tindrà per desistits de la seua petició, prèvia resolució, que haurà de ser dictada en els termes previstos en l'article 42 de l'esmentada Llei.
  
El termini de presentació de sol·licituds, serà d'un mes comptat des de l'endemà de la publicació de l'Orde en el Diari Oficial de la Generalitat Valenciana.
  
Octava. Comissió de Valoració.
  
Per a la selecció dels programes que s'han de subvencionar es constituirà una Comissió de Valoració formada per:
  
- La cap d'Àrea de la Direcció General de la Dona o persona en qui delegue
  
- La cap de Servici de Gestió de Programes de la Direcció General de la Dona o persona que delegue
  
- La cap de Secció del Servici de Gestió de Programes de la Direcció General de la Dona o persona que delegue.
  
- Les coordinadores de la Direcció General de la Dona en les seus d'Alacant i de Castelló o persones que deleguen.
  
- Un/a tècnic/a de la Direcció Territorial de Benestar Social de València.
  
- Un/a tècnic/a de la Sotssecretaria de la Conselleria de Benestar Social.
  
Novena. Criteris de valoració.
  
La subvenció dels programes presentats per les entitats sol·licitants, tant de caràcter general com específic, estarà condicionada a l'aplicació dels criteris de valoració, exposats a continuació:
  
El grau de compliment de les obligacions de les entitats beneficiàries de subvencions en les convocatòries d'exercicis anteriors.
  
La concreció dels objectius que es pretenguen aconseguir amb el projecte presentat, d'acord amb el que establix la base tercera de la present convocatòria.
  
El nombre de beneficiàries previst amb relació a l'àmbit territorial d'actuació.
  
Aquells projectes la metodologia dels quals implique la participació activa de la població destinatària en totes les seues fases: disseny, desenrotllament i avaluació.
  
Tindran major valoració aquells programes/activitats que incloguen indicadors i instruments que permeten mesurar el grau de compliment dels objectius.
  
El grau en què el programa per al qual se sol·licita subvenció estiga cofinançat per l'entitat sol·licitant i totes aquelles implicades en el desenrotllament de les actuacions.
  
Deu. Resolució de l'expedient.
  
La Comissió de Valoració establida en la base octava de la present Orde, elevarà proposta motivada de resolució a la directora general, atenent als criteris de valoració de la base novena, que resoldrà per delegació de la consellera de Benestar Social prevista en Resolució de 30 de gener del 2001 sobre delegació de competències en determinats òrgans de la Conselleria de Benestar Social (DOGV núm. 3936 de 9 de febrer del 2001), modificada per Resolucions de 16 de febrer del 2001 (DOGV núm. 3.944 de 21 de febrer del 2001) i de 14 de maig del 2002 del mateix òrgan (DOGV núm. 4252, de 20 de maig del 2002).
  
La Resolució de concessió de les ajudes indicarà expressament el programa/o activitat/s subvencionats amb indicació de la quantia.
  
Una vegada transcorregut el termini sense que haguera recaigut resolució expressa, s'entendrà desestimada la sol·licitud de concessió d'ajuda en els termes previstos en els articles 44 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, modificada per Llei 4/1999 de 13 de gener.
  
El termini de resolució de l'expedient serà de dos mesos comptats des de la publicació en el Diari Oficial de la Generalitat Valenciana de la resolució per la qual es dóna publicitat als crèdits que han de finançar les ajudes convocades per mitjà de la present orde d'acord amb els Pressupostos de la Generalitat Valenciana aprovats per a l'any 2004.
  
No obstant això, si es desestimaren totalment o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaran els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini d'un mes comptat a partir de la data de publicació en el Diari Oficial de la Generalitat Valenciana, de la Resolució del conseller de Benestar Social que done publicitat a este increment.
  
La resolució es notificarà a les associacions sol·licitants segons el que disposa els articles 58 i 59 de la Llei 30/92 de 26 de novembre de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener.
  
Contra la resolució per delegació de la present orde de convocatòria que posa fi a la via administrativa, es podrà interposar Recurs potestatiu de Reposició en el termini d'un mes davant el conseller de Benestar Social d'acord amb el que disposa els articles 116 i 117 de la llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per llei 4/1999 o directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa els articles 10 i 46.1 de la Llei 29/1998 de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs que considere convenient conforme a la norma aplicable al fet que tracta esta resolució.
  
Onze. Obligacions de les entitats beneficiàries:
  
Acreditar documentalment davant de la Direcció General de la Dona la realització de l'activitat així com el compliment dels requisits i les condicions que determinen la concessió de la subvenció.
  
Sotmetre's al control financer que correspon a la Intervenció General.
  
Comunicar a la Direcció General de la Dona l'obtenció d'ajudes per a la mateixa finalitat, procedent de qualsevol administració o ens públic.
  
Presentar una memòria justificativa del programa realitzat, que expresse clarament l'avaluació dels resultats obtinguts respecte als objectius plantejats en el dit programa.
  
Comunicar a la Direcció General de la Dona, per a la seua autorització, en el cas que corresponga, qualsevol modificació que afecte el desenrotllament i l'execució del programa subvencionat.
  
Complir totes les obligacions que es troben previstes per al règim de subvencions i ajudes públiques, que li siguen aplicables a la present orde, de conformitat amb el que disposa el Decret Legislatiu de 26 de Juny de 1991 pel qual s'aprova el Text Refós de la Llei d'Hisenda Pública de la Generalitat Valenciana, i la resta de legislació concordant i d'aplicació.
  
Dotze. Justificació i pagament de la subvenció
  
Llevat que la legislació de la Generalitat Valenciana permeta un règim de lliurament de transferències corrents distint, el pagament de les ajudes i de les subvencions regulades en esta orde s'efectuarà en la forma que determina en l'art.47 bis del text refós de la Llei d'Hisenda Pública aprovat pel Decret Legislatiu de 26 Juny de 1991:
  
- Fins a un 40% de l'import d'esta es lliurarà una vegada concedida.
  
- La resta s'abonarà després de l'aportació i la comprovació de la documentació justificativa de l'efectiva i correcta aplicació de la suma lliurada destinada a l'actuació objecte de la subvenció.
  
No obstant això, i respectant els límits establits en l'art.47 bis de l'esmentada Llei d'Hisenda Pública de la Generalitat Valenciana, la resolució de concessió d'ajudes concretarà els percentatges que s'han d'aplicar en cadascun dels lliuraments.
  
Per a la justificació de les ajudes serà necessària l'aportació documental suficient i adequada dels gastos haguts en la realització de les activitats objecte de la present Orde, conforme a la normativa vigent. Les factures presentades hauran de complir els requisits formals exigits per a la seua expedició en l'article 3 del Reial Decret 2.402/1985, de 18 de desembre (BOE núm. 312, de 30 de desembre de 1985). La dita documentació haurà de correspondre, ineludiblement, a gastos realitzats durant l'exercici 2004.
  
A més dels documents justificatius o factures de gastos a què es referix el paràgraf anterior, les entitats beneficiàries, hauran d'adjuntar una Memòria explicativa de la realització de les activitats subvencionades, amb avaluació dels resultats obtinguts.
  
Les justificacions a què fa referència l'apartat anterior, s'hauran de presentar amb anterioritat al 15 de novembre del 2004.
  
L'import de l'ajuda, en cap cas, podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats supere el cost del programa i/o activitat que ha de desenrotllar l'entitat beneficiària.
  
Tretze. Minoració o revocació de les ajudes concedides
  
L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat dels gastos subvencionats i la concessió, amb posterioritat a la presentació de la sol·licitud, d'altres ajudes públiques o privades, que en el seu conjunt superen el cost del programa i/o activitat que ha de desenrotllar l'entitat beneficiària, podrà donar lloc a la minoració de la subvenció concedida.
  
L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donarà lloc a la incoació, per l'òrgan competent per a la concessió de les ajudes del corresponent procediment, que podrà finalitzar, si és procedent, amb el desistiment sense efectes de la subvenció i l'obligació de reintegrar les quantitats indegudament percebudes i l'interés de demora, des del moment del pagament de la subvenció.
  
En la tramitació del procediment es garantirà, en tot cas, el dret de l'interessat al tràmit d'audiència.
  
El termini màxim per a resoldre i notificar la resolució procedent, serà de sis mesos des del moment en què s'incoe l'expedient de revocació o minoració, i si és procedent, reintegrament, una vegada transcorregut el referit termini sense notificar-se la resolució expressa suposarà la caducitat del procediment, però no la prescripció d'accions.
  
Les quantitats que s'hagen de reintegrar tindran la consideració d'ingressos de dret públic, a efectes del procediment aplicable per a la cobrança.